
	Biedrība “Pauze AD”

lindakalnina02@gmail.com



	

	Par atzinumu bērnu nometnei



Veselības inspekcijas Sabiedrības veselības departamenta Vidzemes kontroles nodaļā (turpmāk – Inspekcija) tika saņemts un izskatīts biedrības “Pauze AD” (turpmāk – Nometnes organizētājs) 2025. gada 26. jūnija iesniegums atzinuma saņemšanai bērnu diennakts nometnei “Piedzīvojumu kods” Degumnieku pamatskolā, Skolas ielā 13, Degumniekos, Ošupes pagastā, Madonas novadā (turpmāk – Objekts). Nometnes paredzētais norises laiks ir no 2025. gada 28. jūlija līdz 2025. gada 1. augustam.
Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība”, ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
Informējam, ka Inspekcija 2025. gada 10. februārī Objektā veica plānveida kontroli. Novērtēšanas rezultātā 2025. gada 12. februārī tika sagatavots kontroles akts Nr. 00081525. 
Nometnes darbības laikā nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības. Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

